બ્રોડબેઇઝ આંકમાં ધોવાણ આગળ વધ્યું હતું. જેને કારણે મિડ કેપ આંક 250 અને સ્મોલ કેપ આંક 240 પોઇન્ટ ઘટ્યા હતા. વર્ષની નીચલી સપાટીએ પહોંચનાર શેરોની સંખ્યા 509ની હતી તો ઘટનાર શેરોની સંખ્યા 1825 હતી. સામે વધનાર શેરોની સંખ્યા માત્ર 714 જોવાઈ હતી. સેક્ટોરલ આંકમાં એફએમસીજી 0.7 ટકા, યુટિલીટી 1.2 ટકા, ઓટો 0.8 ટકા, બેન્કેક્સ 0.6 ટકા, કન્ઝયુમર ડ્યુરેબલ 2.4 ટકા, ઓઇલ એમન્ડ ગેસ આંક 2.5 ટકા, પાવર 0.7 ટકા, રિયલ્ટી 2.1 ટકા, હેલ્થકેર 1.1 ટકા ઘટીને રહ્યા હતા. મેટલ અને આઇટી આંકમાં સુધારાથી સ્થિરતા જોવાઈ હતી. સેન્સેક્સ શેરોમાં આઇસીઆઇસીઆઈ બેન્ક 2.8 ટકા સાથે ઘટવામાં મોખરે રહ્યો હતો તો એનટીપીસી 1.8 ટકા સાથે સૌથી વધુ સુધર્યો હતો. ઓઇલ એન્ડ ગેસ શેરોમાં આવેલી વેચવાલી પાછળ રિલાયન્સ 2.1 ટકા ઘટીને 944.70 રહ્યો હતો.